  Майя Бывальцева 1-тӥ шуркынмонлы Удмуртиын коронавирус инфекциен выль черлан 126 выль учыръёсты шараязы. Со сярысь улосвыл тӧролэн но кивалтэтлэн пресс-службазы ивортӥз. Выль висисьёсты шараязы: Ижкарын – 58 адями, Глазкарын – 13, Можгаын – 10, Алнаш ёросын – тямыс, Сарапулын, Эгар ёросын – быдэн ньыль, Пичи Пурга, Можга, Сюмси, Ува ёросъёсын – быдэн куинь, Вавож, Дэри, Кез, Кизнер, Кияса, Сьӧлта ёросъёсын – быдэн кык, Глаз, Грак, Дэбес, Камбарка, Каракулино ёросъёсын – быдэн одӥг. Эшшо 105 адями висёнэз вормиз Туннэ нуналлы элькунын коронавирус инфекциен черлан 9 сюрс 122 учыр лабораториосын зэматэмын. 7 сюрс 214 адями йӧназ, 162 мурт кулӥз. Та дыре 143-лэн висисьёслэн тазалыксы секыт лыдъяське. Та дырлы Удмуртиын коронавируслы 525 сюрс 17 эскеронъёс ортчытӥзы, со пӧлысь берло нуналскын - 11 сюрс 400. Тегъёс: Тазалык Ижкар висён Удмуртия коронавирус  